section_heading: Pretprodukcija
paragraph_text: U prosincu 2011. godine Patty Jenkins napustila je projekt. Također je izjavila da je naporno radila u Marvelu, da je ostala sa svojim kolegama u dobrim odnosima i da se raduje ponovnoj suradnji s njima. Tri dana kasnije "The Hollywood Reporter" izvijestio je da Marvel razmišlja o angažiranju Alana Taylora i Daniela Minahana za redatelje koji će zamijeniti Patty Jenkins. Časopis je također izvijestio da je Marvel bio usred zapošljavanja novog pisca s namjerom prepisivanja scenarija Dona Paynea, popis mogućih pisaca su činili: John Collee, Robert Rodat i Roger Avary. Kasnije tog mjeseca, Alan Taylor, najpoznatiji po režiji epizoda HBO-ove fantasy serije Igra prijestolja, izabran je za režiju nastavka.